TKN พุ่งพรวด! หลังงบปี 58 โดดเด่น-พ่วงปันผล
TKN พุ่งพรวด! หลังงบปี 58 โดดเด่น-พ่วงปันผล ล่าสุด ณ เวลา 10.48 น. ราคาอยู่ที่ 9.70 บาท บวก 0.70 บาท หรือ 7.78% สูงสุดที่ 9.75 บาท ต่ำสุดที่ 9.15บาท มูลค่าซื้อขายที่ 70.71 ล้านบาท 
24 ก.พ. 2559

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 10.48 น. ราคาอยู่ที่ 9.70 บาท บวก 0.70 บาท หรือ 7.78% สูงสุดที่ 9.75 บาท ต่ำสุดที่ 9.15บาท มูลค่าซื้อขายที่ 70.71 ล้านบาท ขณะที่ดัชนีตลาดหุ้นไทยโดยรวมลบ 0.05%

โดยปัจจัยที่ส่งผลให้ราคาหุ้นปรับตัวขึ้นแรงมาจากการประกาศผลการดำเนินงานประจำปี 58 มีกำไรสุทธิ 396.95 ล้านบาท หรือมีกำไรต่อหุ้น 0.38 บาทต่อหุ้น เพิ่มขึ้น 99.89% จากช่วงเดียวกันของปีก่อนที่มีกำไรสุทธิ 198.58 ล้านบาท หรือมีกำไรต่อหุ้น 0.19 บาท
อีกทั้งประกาศจ่ายเงินปันผลงวด 1 ม.ค. 2558 ถึงวันที่ 31 ธ.ค. 2558 เป็นเงินสดในอัตรา 0.105 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผล ในวันที่ 7 มี.ค. 59 และกำหนดจ่ายเงินปันผลในวันที่ 29 เม.ย. 2559